அடுத்த தெருவிலும் இதே போன்ற குப்பைத்தொட்டி ஒன்று இருக்கிறது. அங்கு மீந்திருக்கும் உணவு தவிர்த்து, வடை, காய்கறிகளும், சமயங்களில் சில பொட்டலங்களில் பிரியாணி கூடக் கிடைக்கும். ஆனால், அங்கு போட்டி சற்று மிகுந்திருக்கும். நாய்கள் பலவுண்டு. என்னைப் பார்த்து பூனைகள் மிரண்டு ஓடினால், காக்கைகள் தலையில் கொத்துவதற்குத் தயாராகும். இதைப் பொருட்படுத்தினால், பட்டினி கிடக்க நேரிடும்.